Mr hän denn eusi Stinger Suits gnoh (e Art Neoprenazug zum Schutz gegene tödliche Sting Ray (Roche) Stachel)..und los gohts in chlini Böötli zu dere Traum Insle. Noch öbbe 5 Minute wandere, hemmers denn pötzlich durchd Bäum gseh schimmereblau, wiss, türkisboooah, mr si nüm zum stuhne us cho. Shet wirklich usgseh wie im Paradies. Leider simer au do nid mit dr Sunne gsegnet gsi..aber wo si ahme schnell für cho isch, het me gseh, dasses mit dr Sunne no bezaubernder usgseht. Mr hän au beidi nonie sone fine  Sand gspürtsisch vilmeh Staub oder Puderzucker..unbeschrieblich. Mr hän denn au gfötelet und gfilmt wie Wildi. (Das au dir öbbis drvo händ) Mir hei denn au no die gfürchtete Sting Ray's gseh und öpper vo uns 2 het denn immer wieder ine welle (ohni de besagti Ahzug) go se vo nöchem ahluege, und die ander Person het immer gseit  chum doch use Reto, das isch gföhrlich"    J    Spöter simmer no zumene Lookout gwanderet und hei s ganze vo obe betrachtet nd hei gseh, wies mit dr Ebbe vo Minute zu Minute schöne worde isch. Aber lueget doch d Föteli a. Womer ufs Schiff zrugg cho si isch scho s Mittagesse parat gstande. S Esse isch wirklich 1A gsi. Am Nomitag simmer denn no ame andere Ort go schnorchle aber will d Sunne immernonig fürecho isch, isch denn au nur dr Reto in si Ahzug gschlüpft!! D Anna het drfür gfilmt und alles vo usse  betrachtet! De Tauchspot isch aber wirklich super gsi, wenn au chalt, me het 1000igi Fisch in allne Farbe gseh und au die farbigschte Koralle.